CELEX: 32013R1405
Language: mt
Date: 2013-12-20 00:00:00
Title: Regolament ta’ Implimentazzjoni tal-Kummissjoni (UE) Nru 1405/2013 tal- 20 ta’ Diċembru 2013 dwar il-klassifikazzjoni ta’ ċerti prodotti fin-Nomenklatura Magħquda

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/91
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1405/2013
   tal-20 ta’ Diċembru 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bl-għan tal-applikazzjoni ta’ tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella li tinsab fl-Anness jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-merkanzija kkonċernata minn dan ir-Regolament li ma tkunx konformi ma’ dan ir-Regolament tista’, għal ċertu perjodu, tibqa’ tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta’ [tliet] xhur.
            
         
               (5)
            
            
               Il-Kumitat tal-Kodiċi Doganali ma ħariġx opinjoni fil-limitu ta' żmien kif stipulat miċ-Chairman tiegħu,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella li tinsab fl-Anness ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna (2) ta’ din it-tabella.
   Artikolu 2
   L-informazzjoni tariffarja vinkolanti li tkun għadha ma tikkonformax ma’ dan ir-Regolament tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta’ [tliet xhur] mid-data tad-dħul fis-seħħ ta’ dan ir-Regolament.
   Artikolu 3
   Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Diċembru 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komunitarju (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni(kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott bil-kompożizzjoni li ġejja:
                  
                              —
                           
                           
                              90,0 sa 99,9 % bil-piż ta’ alkoħol etiliku (aġent kontra l-iffriżar);
                           
                        
                              —
                           
                           
                              Addittivi (aġenti ta' denaturazzjoni):
                              
                                          —
                                       
                                       
                                          20 mg/litru alkoħol pur ta’ denatonium benzoate,
                                       
                                    
                                          —
                                       
                                       
                                          5 ml/litru alkoħol pur ta’ alkoħol isopropiliku, u
                                       
                                    
                                          —
                                       
                                       
                                          jew 5 ml/litru alkoħol pur ta’ alkoħol tal-butil jew 10 ml/litru alkoħol pur ta’ methyl ethyl ketone;
                                       
                                    
                        
                              —
                           
                           
                              1 g/litru alkoħol pur ta’ aġent attiv tal-wiċċ.
                           
                        Iż-żieda ta’ denatonium benzoate, alkoħol isopropiliku, u alkoħol tal-butil jew methyl ethyl ketone jagħmel il-prodotti mhux tajbin għall-konsum tal-bniedem.
                  Il-prodott huwa ttrasportat f’tankijiet jew f'ċisterni. Ebda ppakkjar ma huwa disponibbli għall-bejgħ bl-imnut.
                  Skont id-dokumenti anċillari, il-prodott huwa konċentrat għall-produzzjoni ta’ fluwidu kontra l-iffriżar.
               
               
                  2207 20 00 
               
               
                  Il-klassifikazzjoni hija stabbilita mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u l-kliem tal-kodiċijiet tan-NM 2207  u 2207 20 00 .
                  Minħabba l-kontenut għoli ta’ alkoħol etiliku, il-prodott mhuwiex adattat biex jintuża b’mod dirett bħala fluwidu kontra l-iffriżar, peress li jrid jiġi mħallat bl-ilma sabiex tiġi minimizzata reazzjoni kimika avversa mal-elastomeri li huma f’kuntatt ma’ fluwidi kontra l-iffriżar li qed jiċċirkolaw. Għalhekk il-prodott ma jistax jintuża bħala fluwidu kontra l-iffriżar jew għat-tneħħija tas-silġ tal-Intestatura 3820 . Il-klassifikazzjoni taħt l-Intestatura 3820  hija għalhekk eskluża.
                  Meta jitqiesu l-karatteristiċi oġġettivi tiegħu, jiġifieri l-proporzjon għoli ta’ alkoħol etiliku u l-preżenza ta’ diversi aġenti ta’ denaturazzjoni (denatonium benzoate, alkoħol isopropiliku, alkoħol tal-butil, methyl ethyl ketone), kif ukoll in-nuqqas ta’ aġenti kontra l-iffriżar għajr l-alkoħol etiliku, il-karattru essenzjali tal-prodott jingħata permezz tal-alkoħol denaturat.
                  Għalhekk il-prodott għandu jiġi kklassifikat bħala alkoħol etiliku denaturat tal-kodiċi NM 2207 20 00 .